● फ़िल्म के संवाद बहुत चुस्त, लाइवली और अर्थवान हैं । स्त्री प्रश्न पर तो कन्विन्सिंगली ठीये पर पहुंचाते ही हैं । सामयिक प्रश्नों पर भी करारी चोट करते हैं । पता नही सरकारें टाकिजों का फीडबैक लेती हैं कि नहीँ 😉😉 मगर हुकूमत के लिए चिंता का विषय होना चाहिए कि इस फ़िल्म के दौरान पूरे थिएटर के सामूहिक ठहाके और वे डायलॉग्स जिन पर वे लगे ; टू से द लीस्ट उसके लिए सुखद नही हैं । खासतौर से इसलिए कि मल्टीप्लेक्सेज में “अल्लम गल्लम-अटीचर-फटीचर-बाबू-टीचर” टाइप के लोग नही आते । वह सुथरा और कमोबेश अभिजात्य मध्यमवर्ग आता है जो पॉपकॉर्न का 250 रु. का मीडियम और 540 रु. का लार्ज कागज का कटोरा अफ़्फोर्ड कर सकता है । (हम हर बार आर्डर लेने आये बन्दे से रेट जरूर पूछते हैं ; कल भी पूछी ।) अब अगर ये “जिन पै तकिया था वही पत्ते हवा देने लगे” तो इट्स राइट टाइम कि माल्या या नीरव या चौकशी के आसपास रिहाइश ढूंढ ली जाए । बहरहाल फिलिम पर लौटते हैं ।